नप मनाली ने गली-मोहल्लों में लगवाई 650 एलईडी लाइटें: अध्यक्ष
मनाली | नगरपरिषद मनाली की मुहिम रंग लाई है। नप मनाली ने सरकार की ओर शहर में लगभग 650 एलईडी लाइटें लगाकर हर गली के अंधेरे को दूर किया है। एलईडी लाइटों से जहां नगर परिषद के बिजली बिल में भारी राहत मिलेगी, वहीं रात को दूर-दूर तक राहगीर रोशनी का लाभ उठा सकेंगे। यह जानकारी नगर परिषद मनाली की अध्यक्ष शबनम तनवर ने पत्रकार वार्ता में दी। उन्होंने कहा कि नगर परिषद ने 21 जनवरी, 2016 को सरकार के सहयोग से ईईएसएल के साथ करार किया था। इसके तहत नगर परिषद ने शहर की हर गली मोहल्ले में एलईडी लाइटें लगाई हंै। उन्होंने कहा कि नप ने स्वच्छता की ओर भी कदम बढ़ाए हैं। तीन साल के भीतर 400 टन कचरे को ठिकाने लगाया है। इस अवसर पर शिव राम, जोगिंद्र पाल, सुनीता शर्मा, नीना ठाकुर, अनिता सूद, प्रेम सिंह प्रेमी आदि मौजूद रहे।
bho_Deva hin_Deva